עולם במלחמה

עולם במלחמה (באנגלית: The World at War) היא סדרת טלוויזיה תיעודית בריטית אודות מלחמת העולם השנייה. היא שודרה בטלוויזיה הבריטית בערוץ ITV מתחילת חורף 1973 עד סוף אביב 1974, והקיפה את כל חזיתות המלחמה. בעת הפקתה הייתה הסדרה הלא-בדיונית היקרה ביותר שנעשתה אי פעם – עלותה הסתכמה ב־900,000 לירות שטרלינג. יוצר הסדרה הוא סר ג'רמי אייזקס, והקריין המלווה אותה היה סר לורנס אוליבייה. לסדרה נכתבה מוזיקת פתיחה וסיום מקורית, בידי המנצח והמלחין האמריקאי-בריטי קרל דייוויס. סמוך למועד תחילת שידור הסדרה ב־1973 הופק ספר מיוחד בשם זהה, "עולם במלחמה" (The World at War), שנכתב על ידי העיתונאי והעורך הבריטי מרק ארנולד-פורסטר. הסדרה זכתה עם השלמתה לשבחים רבים, והיא נחשבת לציון דרך בתולדות הטלוויזיה הבריטית. לצד תיאור חזיתות המלחמה, מתמקדת הסדרה גם בפן האנושי האינדיבידואלי של האנשים וסבלם; חיילים ביבשה באוויר ובים, אזרחים במדינות בהן התרחשה הלחימה, אסירי מחנות הריכוז, ונרצחי השואה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. גרמניה חדשה (1933–1939) לידתה מחדש של גרמניה, צמיחת הנאציזם, עלייתה של המפלגה הנאצית לשלטון, והתעצמות כוחה שהביאו לפריצת המלחמה. בין המרואיינים בפרק זה: אוולד היינריך פון קלייסט-שמנצין. הפרק שודר בתאריך 31 באוקטובר 1973. מלחמה מרוחקת (ספטמבר 1939 – מאי 1940) הפלישה לפולין, מלחמת החורף, טביעתה של "אדמירל גרף שפה", המלחמה המדומה, המערכה בנורווגיה, ובחירתו של וינסטון צ'רצ'יל לראש ממשלת בריטניה. הפרק שודר בתאריך 7 בנובמבר 1973. מפלת צרפת (מאי - יוני 1940) הפוליטיקה הצרפתית, קו מאז'ינו, מתקפת הסאר, ה"בליצקריג" והמערכה על צרפת ועל ארצות השפלה. בין המרואיינים בפרק זה: הגנרל הגרמני האסו פון מנטויפל, והגנרל הבריטי אדוארד ספירס. הפרק שודר בתאריך 14 בנובמבר 1973. לבד (מאי 1940 - מאי 1941) הקרב על בריטניה, נסיגות ביוון, בכרתים ובטוברוק. והחיים בבריטניה בין "הנס של דנקרק" למבצע ברברוסה. בין המרואיינים בפרק זה: אנתוני אידן ואדולף גאלאנד. הפרק שודר בתאריך 21 בנובמבר 1973. ברברוסה (יוני - דצמבר 1941) השלמת ההתבססות הגרמנית בדרום מזרח אירופה, פתיחת מבצע ברברוסה המתקפה הגדולה על ברית המועצות, פלישה וניצחונות מהירים שנבלמו עם הכישלון הגרמני בקרב על מוסקבה, בחורף הקשה של רוסיה. בין המרואיינים בפרק זה: ולטר ורלימונט, ואלברט שפר. הפרק שודר בתאריך 28 בנובמבר 1973. בנזאי!: יפן (1931–1942) עלייתה של האימפריה היפנית, מלחמת סין-יפן, קרבות הגבול הסובייטי-יפני (אנ'), פרל הארבור וניצחונות יפניים ראשונים במלאיה ובסינגפור. בין המרואיינים בפרק זה: מינורו גנדה. הפרק שודר בתאריך 5 בדצמבר 1973. בדרכנו: ארצות הברית של אמריקה (1939–1942) ההתנגדות בארצות הברית להצטרפות למלחמה, התקפות הצוללות הגרמניות על נתיבי השיט באוקיינוס האטלנטי והתגובות בארצות הברית, הגיוס האמריקאי אחרי פרל הארבור, אובדן הפיליפינים, הפשיטה של דוליטל, קרב מידוויי, המערכה בגוודלקנל. בין המרואיינים בפרק זה: ג'ון קנת גלבריית, פול סמואלסון, וניבר בוש ואיסמו נוגוצ'י. הפרק שודר בתאריך 12 בדצמבר 1973. המדבר: צפון אפריקה (1940–1943) המערכה בצפון אפריקה, הפלישה האיטלקית למצרים, וסדרת קרבות בין מדינות הציר למדינות בעלות הברית, עד תבוסתו של קורפוס אפריקה באל-עלמיין. בין המרואיינים בפרק זה: לורנס דארל. הפרק שודר בתאריך 19 בדצמבר 1973. סטלינגרד (יוני 1942 - פברואר 1943) מצב מערך הלחימה הגרמני בדרום רוסיה באמצע המלחמה, קרב סטלינגרד והקטסטרופה הגרמנית שבעקבותיו. הפרק שודר בתאריך 2 בינואר 1974. עדת זאבים (wolfpack): צוללות גרמניות באוקיינוס האטלנטי (1939–1944) הקרב על האוקיינוס האטלנטי, והתפתחות אסטרטגיית הצוללות הגרמניות ותקיפת השיירות. בין המרואיינים בפרק זה: קרל דניץ ואוטו קרצ'מר. הפרק שודר בתאריך 9 בינואר 1974. כוכב אדום: ברית המועצות (1941–1943) הצבא האדום, התגייסות התעשייה הסובייטית למאמץ המלחמתי, המצור על לנינגרד, הפרטיזנים הסובייטים, קרב קורסק. הפרק שודר בתאריך 16 בינואר 1974. סופה (Whirlwind): הפצצת גרמניה (ספטמבר 1939 - אפריל 1944) התפתחות ההפצצות האסטרטגיות של בעלות הברית, ההצלחות והכשלונות. בין המרואיינים בפרק זה: ארתור האריס, אלברט שפר, ג'יימס סטיוארט, קרטיס לה מיי ואדולף גאלאנד. הפרק שודר בתאריך 23 בינואר 1974. "קרביים עיקשים" ("Tough Old Gut"): איטליה (נובמבר 1942 - יוני 1944) מצבה של הזירה האיטלקית עם תחילת מבצע לפיד, פלישת בעלות הברית לסיציליה, ולאיטליה, הקרב על מונטה קאסינו וכיבוש רומא. בין המרואיינים בפרק זה: מארק קלארק והקריקטוריסט ביל מולדין. הפרק שודר בתאריך 30 בינואר 1974. "יום נפלא יהיה מחר": בורמה (1942–1944) המלחמה בהודו, המערכה על בורמה, שהיו חסרות תקדים באכזריותן. בין המרואיינים בפרק זה: ורה לין, שהפרק נקרא בשם אחד משיריה "It's A Lovely Day Tomorrow", ואדמירל הצי לואי מאונטבאטן. הפרק שודר בתאריך 6 בפברואר 1974. שריפות בבית: בריטניה (1940–1944) החיים והפוליטיקה בממלכה המאוחדת, מאז הבליץ ועד התקפות טילי השיוט V-1 על לונדון. בין המרואיינים בפרק זה: הלורד "ראב" באטלר (אנ'), עמנואל שינוול ואוליבר ליטלטון. הפרק נכתב על ידי ההיסטוריון והסופר הסקוטי אגנוס קלדר (אנ'), ושודר בתאריך 13 בפברואר 1974. בתוך הרייך: גרמניה (1940–1944) החברה הגרמנית והשינויים שעברה במהלך המלחמה, התעמולה הנאצית, צנזורה ותרבות פופולרית, מותו של פריץ טודט, המרת התעשייה הגרמנית לתעשייה צבעית וניצול כוח העבודה הנשי ועובדי כפייה. הפצצות בעלות הברית על שטחי גרמניה, קשר העשרים ביולי, התנגדות גרמנית לנאציזם וגיוס הפולקסשטורם לקראת סוף המלחמה. בין המרואיינים בפרק זה: הנס קרל, טראודל יונגה, אלברט שפר ואוטו רמר. הפרק נכתב על ידי כתב הטלוויזיה הסקוטי ניל אצ'רסון, ושודר בתאריך 20 בפברואר 1974. בוקר (יוני - אוגוסט 1944) תכנון וביצוע מבצע אוברלורד (אנ'); כישלון הפשיטה על דייפ; קרב וילר בוקז' (אנ') וקרב פאלז. בין המרואיינים בפרק זה: גורונווי ריס (אנ'), קיי סמרסבי (אנ'), ג'יימס סטאג (אנ'), ג'. לאוטון קולינס (אנ') ולואי מאונטבאטן. הפרק שודר בתאריך 27 בפברואר 1974. כיבוש: הולנד (1940–1944) הולנד תחת הכיבוש הנאצי; מתנגדים ומשתפי פעולה בהולנד. בין המרואיינים בפרק זה: לואי דה יונג (אנ'); הנסיך ברנרד מליפה-ביסטרפלד (אנ'); גרבן ואגנאר (אנ'); ופלורי רוסט ואן טונינגן (אנ'). הפרק שודר בתאריך 13 במרץ 1974. צבת (אוגוסט 1944 - מרץ 1945) ממערב - פלישת בעלות הברית לדרום צרפת במבצע דרגון ושחרור פריז, היחס לשבויים הגרמנים ולמשתפי הפעולה הצרפתים. כישלון מבצע מרקט גארדן; מרד ורשה, הקרב על הבליטה, ומבצע שלל (אנ') (חציית הריין). ממזרח - הפיכת 23 באוגוסט 1944, והתקדמות הרוסים דרך אוקראינה לפרוסיה המזרחית. בין המרואיינים בפרק זה: בריאן הורוקס, הגנרל הבריטי חבר מטה אייזנהאואר קנת' סטרונג (אנ'), האסו פון מנטויפל, הדיפלומט אייווריל הרימן (אנ'), זיגפריד וסטפל (אנ') וג'. לאוטון קולינס (אנ'). הפרק שודר בתאריך 20 במרץ 1974. ג'נוסייד (1941–1945) התפתחות תורת הגזע הנאצית, "הפתרון הסופי" ושואת יהודי אירופה. בין המרואיינים בפרק זה: קרל וולף, וילהלם הוהטל (אנ'), וריכרד בוש (אנ') קצין וואפן אס אס שהיה אחראי אספקה באושוויץ. נמסיס: גרמניה (פברואר - מאי 1945) נקם ושילם: הפצצת דרזדן, צליחת האודר והקרב על ברלין. השבויים הגרמניים ותוצאות המלחמה בעורף הגרמני. בין המרואיינים בפרק זה: אלברט שפר, טראודל יונגה והיינץ לינגה (אנ'), קצין האס אס שהיה נוכח בהתאבדות היטלר. הפרק שודר בתאריך 3 באפריל 1974. יפן (1941–1945) הפרק שודר בתאריך 10 באפריל 1974. הפסיפיק (פברואר 1942 - יולי 1945) הפרק שודר בתאריך 17 באפריל 1974. הפצצה (פברואר - ספטמבר 1945) הפרק שודר בתאריך 24 באפריל 1974. הערכה (אפריל 1945) הפרק שודר בתאריך 1 במאי 1974. לזכור זכרונות וחוויות, רעים וגם טובים. ניסיון לתת תמונה כיצד המלחמה נתפסה בזכרונם של מי שהיו עדים לה. הפרק שודר בתאריך 8 במאי 1974. אפוקליפסה - מלחמת העולם השנייה "עולם במלחמה", במסד הנתונים הקולנועיים IMDb (באנגלית) "עולם במלחמה", במסד הנתונים הקולנועיים KinoPoisk (ברוסית) כריכת המהדורה העברית של הספר, באתר של מעצב העטיפה, דני קרמן. ראו: מתקפת בנזאי. הפצצות אסטרטגיות במלחמת העולם השנייה. ניל אצ'רסון.